OʻZBEKISTON RESPUBLIKASI QUROLLI KUCHLAR MUZEYI FAOLIYATINI YANADA TAKOMILLASHTIRISHGA DOIR QOʻSHIMCHA CHORA-TADBIRLAR TOʻGʻRISIDA
(resolution, 2024-06-26)

Oʻzbekistonning harbiy sohadagi tarixiga oid yodgorliklarni toʻplash, tadqiq etish va saqlash, ulardan harbiy xizmatchilar va aholini, ayniqsa yosh avlodni vatanparvarlik ruhida tarbiyalashda foydalanishni zamon talablari darajasida tashkil etish maqsadida Vazirlar Mahkamasi qaror qiladi: 1. Oʻzbekiston Respublikasi Mudofaa vazirligining Oʻzbekiston Respublikasi Qurolli Kuchlar muzeyi “Oʻzbekiston Respublikasi Qurolli Kuchlar davlat muzeyi” (keyingi oʻrinlarda Qurolli Kuchlar davlat muzeyi deb ataladi) deb qayta nomlansin. 2. Oʻzbekiston Respublikasi Qurolli Kuchlar davlat muzeyining yangi ekspozitsiyasini yaratish ishlarini yakunlash chora-tadbirlari rejasi ilovaga muvofiq tasdiqlansin. 3. Oʻzbekiston Respublikasi Madaniy meros agentligi Qurolli Kuchlar davlat muzeyining fondida saqlanayotgan eksponatlarni Milliy muzey fondining Davlat katalogiga kiritish ishlarini amalga oshirsin hamda ularni saqlash tartib-qoidalariga rioya etilishini nazorat qilib borsin. 4. Qurolli Kuchlar davlat muzeyi tarkibida Ilmiy-uslubiy va ilmiy- tadqiqot axborot markazi tashkil etilsin. 5. Quyidagilar Ilmiy-uslubiy va ilmiy-tadqiqot axborot markazining asosiy vazifalari etib belgilansin: muzeyni rivojlantirishning ilmiy-uslubiy asoslarini, istiqbolli rejasini ishlab chiqish; muzey fondlari va ekspozitsiyalarini Qurolli Kuchlar tarixiga oid arxiv hujjatlari va boshqa eksponatlar bilan muntazam ravishda boyitib borish; harbiy okruglar (birlashmalar), harbiy taʼlim muassasalarining harbiy-tarixiy muzeylari faoliyatini muvofiqlashtirishga doir ishlarni olib borish; muzey faoliyati boʻyicha ommaviy axborot vositalarida maqolalar eʼlon qilish, telekoʻrsatuvlar, radioeshittirishlar tayyorlash, materiallarni nashrga tayyorlash va chop etish; muzeyning faoliyat yoʻnalishiga doir maʼnaviy-maʼrifiy, targʻibot tadbirlarini amalga oshirish. 6. Oʻzbekiston Respublikasi Fanlar akademiyasining Tarix instituti, Oʻzbekiston tarixi Davlat muzeyi, Temuriylar tarixi Davlat muzeyi Oʻzbekiston Respublikasi Qurolli Kuchlar davlat muzeyining Ilmiy-uslubiy va ilmiy-tadqiqot axborot markaziga uning oʻz faoliyatini amalga oshirishida ilmiy- uslubiy yordam koʻrsatsinlar. 7. Oʻzbekiston Respublikasi Mudofaa vazirligi Qurolli Kuchlar davlat muzeyini zamonaviy texnik jihozlar va inventarlar bilan taʼminlasin. 8. Oʻzbekiston Respublikasi Tashqi ishlar vazirligi Qurolli Kuchlar davlat muzeyining ekspozitsiyasini boyitish maqsadida xorijiy mamlakatlar muzeylarida saqlanayotgan Oʻzbekiston xalqlari harbiy tarixiga oid eksponatlar va hujjatlarni yoki ularning fotosurati va nusxasini Oʻzbekistonga olib kelish chora-tadbirlarini koʻrsin. 9. Belgilab qoʻyilsinki, Oʻzbekiston Respublikasi Qurolli Kuchlar davlat muzeyi binosini saqlash, jihozlash hamda uning faoliyatini taʼminlash bilan bogʻliq xarajatlar Oʻzbekiston Respublikasi Mudofaa vazirligiga har yilgi davlat budjetidan ajratiladigan mablagʻlar doirasida amalga oshiriladi. 10. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.